
Dende sempre os seres humanos 
nos desprazamos de xeito natural 
respondendo a diferentes razóns, 
tanto individuais coma colectivas. 

No presente, gran parte destes des- 
prazamentos están forzados polo 
empobrecemento, guerras, repre- 
sión ou destrución do territorio pro- 
vocadas pola alianza entre estados, 
multinaclonais e banca na busca da 
maximización de beneficios carac- 
terística do sistema capitalista no 
que vivimos. 

Isto acontece ao mesmo tempo que 
nos territorios "destino" se reforzan 
as fronteiras tanto visíbeis, en forma 


de muros e valados, como as invisí- 
beis, barreiras ás que se teñen que 
enfrontar as persoas inmigrantes de 
xeito permanente na súa vida cotiá, 
dende as derivadas do rexeitamen- 
to das sociedades de acollida, até as 
impostas dende os estados, en forma 
de lexislacións e trabas burocráticas. 
As leis de estranxeiría, as políticas 
de fronteiras da Europa Fortaleza, 
etc. teñen como única fínalidade 
estigmatizar e excluír como per- 
soas con plenos dereitos ás mi- 
grantes. Non pretenden impedir 
por completo a entrada de persoas 
sen visado ou expulsalas a todas. 


Moi ao contrario, o que queren é que 
haxa unha reserva permanente de 
persoas que non teñan seguridade, 
que vivan con esa ameaza perma- 
nente que facilite a súa mellor explo- 
tación sen que reclamen os seus de- 
reitos. Deste xeito, aprovéitase a súa 
situación para exercer presión sobre 
as condicións de traballo xerais, coa 
chantaxe de que hai quen o fai por 
menos e sen protestar. 

Pero ao mesmo tempo, dende os go- 
bernos que a provocan téntase pre- 
sentar as persoas inmigrantes como 
as culpábeis desa situación e do res- 
to dos males da sociedade en xeral. 


Porén, sabemos que non son elas 
quen roubaron os nosos aforros, 
as que se apropian do produto do 
noso traballo para o seu enrique- 
cemento ou tentan reducir a nosa 
calidade de vida a unha situación 
de escravitude. 

A vía para loitar contra esta trampa 
que pretende deixar a persoas coma 
nós fóra da sociedade, sinaladas coma 
culpábeis de ser pobres e de consu- 
mir a nosa riqueza, é traballar sobre 
a solidariedade, construír unha socie- 
dade da cooperación e romper eses 
argumentos falsos que alimentan o 
racismo e xustifican as agresións. 

RACISMO SANITARIO 


O gobemo do PP aprobou o Real 
Decreto Lei 16/2012 que ten porfi- 
nalidade, segundo a ministra, aforrar 
centos de millóns de euros na sani- 
dade. Un decreto que pon de rele- 
vo a habitual xenofobia e despre- 
zo pola vida humana característico 
dos gobernos do estado español. 
Os recortes que impón implican que 
as persoas inmigrantes maiores de 
idade en situación irregular só serán 
atendidas en urxencias e nos supos- 
tos de embarazo, parto e posparto. 
Igualmente, persoas con nacionali- 
dade española como as maiores de 
26 anos que non cotizasen verán di- 
ficultado o seu acceso ao dereito á 
saúde. 

A reforma suporá a interrupción de 
tratamentos e seguimentos e signifi- 
cará a imposibilidade de acceder ao 
medicamento preventivo e a diagnós- 
ticos médicos para miles de persoas. 
Ademais, para persoas con "plenos 
dereitos sanitarios" establécese o "co- 
pago"sanitario. É dicir, pagarase polo 
tratamento farmacéutico en hospi- 
tais, polas próteses, polas dietas espe- 
cíficas durante a estancia hospitalaria 
e polo transporte sanitario non urxen- 
te, antes servizos"gratuítos"(pagados 
xa vía impostos, retencións, etc.). 
Buscan segregar e culpar as persoas 
pobres e inmigrantes das fallas do 
sistema sanitario e dos problemas 
económicos que ten o estado, men- 
tres se obvia a corrupción xeneraliza- 
da nas institucións públicas, a espe- 
culación dos seus aliados da banca e 
os negocios das multinacionais e as 
grandes fortunas ás que lles permi- 
ten evadir impostos sen control. 
Aseguran dende o ministerio que a 
asistencia será suplida polo labor de 
ONG's (volver de novo á antiga be- 
neficencia e hospicios?), por suposto 
sen dar datos de como se vai finan- 
ciar iso. 

A nivel social, estudos como o que 
fixo recentemente Médicos do Mun- 
do constatan que só a xenofobia do 


goberno xustifica que se achaque ás 
migrantes o gasto sanitario, tendo 
en conta que só o 38% dispoñía até 
agora de tarxeta sanitaria e prácticas 
como o "turismo sanitario" nada te- 
ñen que vercon elas, esi cunhamala 
coordinación entre países da Unión 
Europea. As persoas inmigrantes, 
comparadas coas do estado español, 
van menos ao médico, consomen 
menos fármacos e visitan case a me- 
tade de veces o seu Centro de Saúde. 
Estes grupos de poboación non van 
recibir vacinas e non se van previr 
nin detectar as enfermidades con 
prontitude. 

A falta de atención sanitaria en pato- 
loxías crónicas nunha primeira instan- 
cia provocará complicacións que requi- 
rirán a vía de urxencias hospitalarias, 
incrementando a presión asistencial 
e, en última instancia, probablemente 
máis casos de ingresos hospitalarios, o 
que supón un maior gasto final. 

A poboación en xeral sentirá ade- 
mais os efectos da falta de control 
de enfermidades de transmisión, ao 
tempo que as persoas que as pade- 
cen verán moi diminuída a súa cali- 
dade de vida e esta estará en perma- 
nente risco ao non poder acceder a 
uns medicamentos moi caros. 

Ante esta situación, asociacións de 
Médicos de Famiiia avisan das súas 
intencións de obxectar ás directri- 
ces do goberno e a seguir atenden- 
do os pacientes que non estean re- 
gularizados, pero a realidade é que 
o 1 de setembro este RDL entrará 
en vigor e debe ser unha batalla 
permanente de todas nós botalo 
abaixo e evitar que se aplique. 



OSCIEs 

En Europa hai 280 centros de re- 
tención para inmigrantes con expe- 
diente sancionador de expulsión, 
600.000 persoas (induídas meno- 
res) pasan cada ano por eles. Nove 
destes centros atópanse no estado 
español e o número de persoas re- 
tidas ao ano flutúa entre 13.000 e 
16.000. Segundo a le¡ é unha medida 
cautelar, é dicir, só se interna para ex- 
pulsar; pero a realidade é que menos 
da metade son finalmente expulsadas. 



Ao longo destes anos numerosas 
ONGs, asociación legais, así como o 
"Defensor del Pueblo", elaboraron e 
difundiron informes cuestionando o 
funcionamento destes centros, de- 
nunciando numerosas deficiencias 
así como inxustizas xeneralizadas: 

•Irregularidades en materia de tutela 
xudicial das persoas, dificultando o 
acceso á asistencia legal e a intérpre- 
tes para que coñezan os seus dereitos. 

•Vulneración do dereito ao asilo e ao 
refuxio, xa que se deporta a persoas 
que foxen de violacións dos dereitos 
humanos no seu pais de orixe. 

•Habituais denuncias de torturas, 
malos tratos e abusos sexuais come- 
tidos polos axentes de seguridade e 
policía e resoltos con expulsións ex- 
press das testemuñas ou vítimas. 

•Interrogatorios policiais de dubido- 
sa legalidade (obrigando a cacheos e 


espidos integrais sistemáticos). 

•Deficiencias no dereito á saúde, polas 
pésimas condicións de hixiene e salu- 
bridade e polo escaso acceso a presta- 
cións sanitarias e asistencia social. 

•Graves faltas de medios, sistemas 
de protección de incendios inope- 
rantes, sistemas de videovixilancia 
defectuosos en zonas comúns (aínda 
que pareza contraditorio, neste caso, 
é unha garantía para evitar malos tra- 
tos ou ter probas dos mesmos). 

•Violación do dereito á intimidade e 
integridade, ao ter que compartir dor- 
mitorios pequenos con 6 ou 8 persoas, 
divididos por reixas e sen lavabos nos 
cuartos nin acceso a eles pola noite. 
Hai uns meses o ministro de interior 
anunciou a elaboración dunha nor- 
mativa específica para o funciona- 
mento destes centros, algo que viría 
a suplir o baleiro legal que durante 
14 anos permitiu a súa existencia á 
marxe do dereito constitucional. 
Ademais, anunciouse o peche do CIE 
"Capuchinos"de Málaga (o centro que 
acumulaba máis denuncias) polo gra- 
ve deterioro das súas instalacións. 

En calquera caso é pouco probable 
que a adaptación á "legalidade" dos 
CIE's supoña grandes beneficios 
para as migrantes, toda vez que as 
políticas enfocadas ao "problema da 
inmigración", tanto locais como im- 
postas por Europa, parecen sempre 
marcadas pola excepcionalidade e 
o fomento da segregación (redadas 
pola cor da pel, detencións aleato- 
rias, expulsións express, denegacións 
sistemáticas de asilos políticos, inter- 
namento de persoas enraizadas nas 
nosas comunidades durante anos, 
que tras perder o traballo pasan a es- 
tar en situación irregular...). 

O único paso xusto para camiñar 
cara a unha sociedade sa, sería a des- 
aparición total destes centros penais 
de retención e o recoñecemento do 
dereito á libre circulación das per- 
soas dentro e fóra dos estados. 


NINGUNHA PERSOA É ILEGAL! 
























